**KAPPAS-HANKE**

**PIKAOPAS TESTIN VALVOJALLE (9.1.2020)**

**Kaikissa mahdollisissa ongelmatilanteissa auttaa Kaisa Silvennoinen** (p. 040 620 1267 & kaisa.l.j.silvennoinen@jyu.fi).

1. **Ennen testiä:**

* Varaa riittävä määrä ATK-luokkia/testitiloja.
* Rinnakkaisia testitilaisuuksia voi järjestää (ei ylärajaa kuinka monta).
* Kirjaudu sisään valvojan käyttöliittymään (http://admin-clainternational.cae.org) ja varmista, että
  + pääset sisään järjestelmään
  + voit luoda testi-istuntoja (*Testin suoritus*)
  + lisätä tarvittaessa valvojia (*Käyttäjät*)
* Suorita järjestelmätarkastus, arvioi verkon tila ja käytä valmius- ja vianmääritystyökaluja valvojan käyttöliittymän etusivulta löytyvästä ”*Tarkista valmius* -kohdassa” ([http://admin-clainternational.cae.org](http://admin-clainternational.cae.org/)) 🡪 valitse ”*Järjestelmätarkastus*”
* Jos testaukset järjestetään korkeakoulun koneilla,
  + tarkasta etukäteen *turvallisen selaimen* lataus testikoneille. Opiskelijat suorittavat CLA+-testin turvallisessa selaimessa, joten he eivät pääse käyttämään muita ohjelmia. Turvallinen selain avataan napsauttamalla opiskelijan CLA+ -käyttöliittymässä (http://claintsecure.starttest.com) Lataa-painiketta ja valitse Suorita (*Download Button* 🡪 *Run*).
  + Opiskelija voi tehdä testin seuraavilla selaimilla: Internet Explorer, Safari, Microsoft Edge, Google Chrome, Firefox
  + Salli ponnahdusikkunat. Esim. Internet Explorer: valitse *Tools*-valikko 🡪 *Internet Options* 🡪 *Privacy*-välilehti 🡪 Poista ponnahdusikkunoiden esto käytöstä🡪 valitse OK.

1. **Testipäivänä ennen opiskelijoiden saapumista:**
   * Huom! Kaikki testitilaisuudet ovat valvottuja (1 valvoja/testisessio riittää).
   * Mikäli samassa testisessiossa opiskelijat tekevät testin sekä suomeksi että ruotsiksi (*FI/SE*), pitää kummallekin kielelle avata oma sessio. Lisäksi on huomioitava, testataanko aloittavia (*entering*) vai loppuvaiheen (*exiting*) opiskelijoita ja valittava oikea testi myös sen mukaan.
   * Varmista, että sinulla on korkeakoulusi tietotekniikkapalveluiden tai teknisen tuen puhelinnumero teknisten ongelmien varalta.
   * Kirjaudu sisään valvojan käyttöliittymään ja määritä testi-istunto:
     + Siirry osoitteeseen [http://admin-clainternational.cae.org](http://admin-clainternational.cae.org/).
     + Valitse *Testin suoritus*
     + Kirjoita istunnon nimi *Istunnon nimi* -kohtaan ja valitse *Testien hallinta -*valikostaoikea testiversio (kieli FI/SE ja aloittavat/lopettavat opiskelijat). Jos esimerkiksi testaat aloittavia opiskelijoita suomeksi, valitse testi-istuntoa luodessasi *Testien hallinta* -valikosta *FI19 CLA+ Finland-FI Entering*. Vastaavasti ruotsinkielisille aloittaville opiskelijoille testi on *FI19 CLA+ Finland-SE Entering*. Loppuvaiheen opiskelijoita testatessa valitse testiksi kielen mukaan *FI* tai *SE* *Exiting*.   
       Huom! Kaikki testiversiot eivät välttämättä näy valikossa kerralla, riippuen hieman korkeakoulusi testauksista. On kuitenkin erittäin tärkeää huolehtia jokaisessa testitilaisuudessa siitä, että kullekin opiskelijaryhmälle tulee luoduksi oikea testi kielen ja opintojen vaiheen mukaan.
     + Valitse *Luo istunto* jolloin siirryt Valvojan istunto -sivulle.
     + Kirjaa muistiin testi-istunnon numero.
   * Kirjoita istunnon numero testihuoneen taululle.
   * Jaa jokaiselle tietokonepisteelle muutama arkki paperia muistiinpanoja varten. Käytetyt muistiinpanopaperit hävitetään testin päätyttyä.
2. **CLA+ -testin järjestäminen opiskelijoille:**
   1. *Turvallinen selain* kannattaa ladata testikoneille jo valmiiksi ennen opiskelijoiden saapumista, jotta testin aloittaminen olisi sujuvampaa. Mikäli opiskelijat tekevät testin omilla tietokoneillaan, pyydä opiskelijoita siirtymään osoitteeseen <http://claintsecure.starttest.com> ja auta heitä lataamaan turvallinen selain ylempänä olevien ohjeiden mukaisesti
   2. Ohjeista opiskelijat testin tekemiseen (ks. alla).
   3. Anna opiskelijoille testi-istunnon numero.
   4. Testi-istunnon numeron syöttämisen jälkeen opiskelijat rekisteröityvät testiin. Jos opiskelija tekee testiä ensimmäistä kertaa, hänen tulee valita *Ei, en ole rekisteröitynyt.* Tämän jälkeen opiskelijoita kehotetaan antamaan suku- ja etunimensä, opiskelijatunnuksensa (opiskelijatunnuksena suositellaan käytettävän opiskelijan sähköpostiosoitetta) ja syntymäaikansa.
   5. Hyväksy opiskelijat CLA+:aan käyttämällä Odottaa hyväksyntää -toimintoa. Kaikki opiskelijat voidaan hyväksyä kerrallaan tai yksitellen.

**Tietoa CLA+ -testistä valvojalle**

* + Testitilanteessa opiskelijat tekevät ensin kirjallisen osaamistehtävän ja sen jälkeen vastaavat 25 monivalintakysymykseen.
  + Opiskelija voi halutessaan ohittaa opastukset ennen kumpaakin tehtäväosiota.
  + Opiskelijan on vastattava osaamistehtävään voidakseen siirtyä monivalintakysymyksiin. Opiskelija ei kuitenkaan pääse enää palaamaan osaamistehtävään, kun on tehnyt sen loppuun ja siirtynyt testissä eteenpäin.
  + Monivalintatehtävissä opiskelija puolestaan voi liikkua eteenpäin vastaamatta kysymyksiin ja palata myöhemmin tarkistamaan keskeneräisiä kysymyksiä.
  + Testin lopussa olevista taustatietokysymyksistä ensimmäiset ovat pakollisia. Niitä seuraavat 20 kysymystä ovat puolestaan valinnaisia.

**Opiskelijoiden ohjeistaminen (ks. tarkemmin CLA+ testin valvojan opas)**

* + Kun opiskelija aloittaa testin, ohjelma opastaa testin loppuun asti. Jos opiskelija esittää kysymyksiä testin aikana, neuvo häntä käyttämään näytössä näkyvää Ohje-painiketta.
  + Testi kestää opastuksineen maksimissaan 2 tuntia 15 minuuttia.
  + Testistä saa lähteä kun on valmis.
  + Testin tekemisen saa keskeyttää.
  + Wc-käynnit ovat sallittuja testin aikana, mutta testiaika kuluu wc-käynnin ajan.
  + Opiskelijalla saa olla suttupaperi ja kynä, mutta kännykkää ei saa käyttää tai pitää pöydällä testin aikana.
  + Testin tietosuojasyistä pyydämme, että opiskelijat eivät keskustele keskenään testin aikana eivätkä kerro testin sisällöstä muille opiskelijoille testin jälkeen.
  + Testi tehdään ”turvallisessa selaimessa” eli testin aikana tietokoneella ei pääse tekemään mitään muuta kuin testin.
  + Pyydä opiskelijaa esim. viittamaan, mikäli opiskelijalla on kysyttävää tai ongelmia tietokoneen kanssa tai jos opiskelija vahingossa kirjautuu ulos testistä.

Kukin testin loppuun tekevä opiskelija saa viimeistään kesällä 2020 sähköpostitse henkilökohtaista palautetta, miten pärjäsi testissä. Mikäli opiskelija pärjää testissä erityisen hyvin, saa hän myös sähköisen diplomin geneeristen taitojen tasostaan. Nämä palautteet lähetetään siihen sähköpostiin, jonka opiskelija antaa testiä tehdessään. Opiskelijan kannattaa siis antaa järjestelmälle sellainen sähköpostiosoite, joka on varmuudelle voimassa vuonna 2020.